#

# Internetes i-Manual

- Nyomtatás
- Betűméret

- Főoldal >
- „BRAVIA” TV – szolgáltatások >
- Beép. vezeték nélküli hálózat

# Beép. vezeték nélküli hálózat

Könnyen és gyorsan beállítható vezeték nélküli hálózati kapcsolatot biztosít a TV-készülékhez.

A beépített vezeték nélküli LAN eszköz lehetővé teszi a TV-készülék csatlakoztatását az internethez és az otthoni hálózathoz. Ezzel a szolgáltatással könnyedén kapcsolódhat a vezeték nélküli LAN hálózatokhoz, és kihasználhatja a kábelmentes hálózati környezetek előnyeit.

####

- A TV-készülék vezeték nélküli LAN-funkciójának beállítása előtt mindenképpen állítsa be a vezeték nélküli LAN-útválasztót.

## Csatlakozás a vezeték nélküli hálózathoz

A Beép. vezeték nélküli hálózat szolgáltatás használatával TV-készüléke a vezeték nélküli hálózathoz csatlakoztatható. A beállítási eljárás a vezeték nélküli hálózat és a vezeték nélküli útválasztó típusától függően változik.

A vezeték nélküli hálózat beállítása előtt a következő ábra alapján ellenőrizze a vezeték nélküli hálózati környezetet.

Biztonságos vezeték nélküli hálózat?
Wi-Fi Protected Set-up (WPS) eljárással kompatibilis vezeték nélküli útválasztót használ?
IGEN
NEM
(3)
(2)
(1)

(1) Kövesse a „Hálózat beállítása” és a „Biztonságos hálózat WPS (Wi-Fi Protected Set-up) szabvánnyal” konfigurációját.

(2) Kövesse a „Hálózat beállítása” és a „Biztonságos hálózat WPS (Wi-Fi Protected Set-up) szabvány nélkül” konfigurációját.

(3) Kövesse a „Hálózat beállítása” és a „Nem biztonságos hálózat bármilyen típusú vezeték nélküli útválasztóval” konfigurációját.

## Hálózat beállítása

A „Hálózat beállítása” a beállítások varázslójával segíti a hálózati beállítások konfigurálását. Kövesse a képernyőn megjelenő utasításokat.

Nyomja meg a HOME gombot, majd válassza a > Hálózat > Hálózat beállítása lehetőséget.

A kezdőképernyő lehetővé teszi a beállítási eljárás hálózati környezet alapján történő kiválasztását.

„A hálózati állapot megjelenítése”: jelölje ki a hálózat állapotának megerősítéséhez.

„Vezetékes beállítás”: vezetékes hálózathoz való csatlakoztatáshoz használható.

„Vezeték nélküli beállítás”: vezeték nélküli hálózathoz való csatlakoztatáshoz használható.

## Biztonságos hálózat WPS (Wi-Fi Protected Set-up) szabvánnyal

A WPS szabvány használatával a vezeték nélküli otthoni hálózat védelméhez csupán a WPS gomb megnyomása szükséges a vezeték nélküli útválasztón. A vezeték nélküli hálózat beállítása előtt ellenőrizze a WPS gomb állását az útválasztón, és ellenőrizze használati módját.

1. Válassza a „Vezeték nélküli beállítás” elemet a „Hálózat beállítása” kezdőképernyőről.

2. A Nyomógomb módszerhez válassza a „WPS (nyomógomb)” lehetőséget, vagy a PIN módszerhez a „WPS (PIN)” lehetőséget.

3. Kövesse a beállítási képernyőn megjelenő üzeneteket.

####

- Ahhoz, hogy WPS használatával tudjon csatlakozni egy vezeték nélküli hálózathoz, a vezeték nélküli útválasztónak támogatnia kell a WPS szabványt.

## Biztonságos hálózat WPS (Wi-Fi Protected Set-up) szabvány nélkül

A vezeték nélküli hálózat beállításához SSID azonosítóra (a vezeték nélküli hálózat nevére) és biztonsági kulcsra (WEP vagy WPA kulcsra) lesz szükség. Ha nem ismeri ezeket, tekintse meg az útválasztó használati útmutatóját.

1. Válassza a „Vezeték nélküli beállítás” elemet a „Hálózat beállítása” kezdőképernyőről.

2. Válassza a „Keresés” lehetőséget, majd válasszon egy hálózatot a megtalált vezeték nélküli hálózatok listájából.

3. Kövesse a beállítási képernyőn megjelenő üzeneteket.

## Nem biztonságos hálózat bármilyen típusú vezeték nélküli útválasztóval

A vezeték nélküli hálózat beállításához SSID azonosítóra (a vezeték nélküli hálózat nevére) lesz szükség. Biztonsági kulcsra (WEP vagy WPA kulcsra) nem lesz szükség, mert ebben az eljárásban nem szükséges biztonsági módot választania.

1. Válassza a „Vezeték nélküli beállítás” elemet a „Hálózat beállítása” kezdőképernyőről.

2. Válassza a „Keresés” lehetőséget, majd válasszon egy hálózatot a megtalált vezeték nélküli hálózatok listájából.

3. Kövesse a beállítási képernyőn megjelenő üzeneteket.

Copyright 2010 Sony Corporation